Diari Oficial de la Generalitat Valenciana


Sumari del DOGV 4215, del 22-03-2002 (2002/2838)

ORDRE de 13 de març de 2002, de la Conselleria d'Economia, Hisenda i Ocupació, per la qual es dóna publicitat a les línies de crèdit i l'import global màxim destinat a finançar la concessió de les beques convocades per l'Ordre de 22 de novembre de 2001.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4215

Data del DOGV
:   22-03-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/2838


Data del document
:   13-03-2002

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * Servici Valencià d'Ocupació i Formació
    * professió jurídica
    * professió liberal
    * professió de la informàtica
    * ajuda pública
    * assignació per estudis
    * suport econòmic

ORDRE de 13 de març de 2002, de la Conselleria d'Economia, Hisenda i Ocupació, per la qual es dóna publicitat a les línies de crèdit i l'import global màxim destinat a finançar la concessió de les beques convocades per l'Ordre de 22 de novembre de 2001. [2002/2838]
  
En data 3 de desembre de 2001, DOGV núm. 4.140, es va publicar l'Ordre de 22 de novembre de 2001, de la Conselleria d'Economia, Hisenda i Ocupació, per la qual es convocaven un màxim de 15 beques per a postgraduats per a la realització de pràctiques professionals en les distintes unitats administratives del Servei Valencià d'Ocupació i Formació.
  
Aquesta ordre va ser tramitada d'acord amb l'Ordre de 26 de setembre de 1994, de la Conselleria d'Economia i Hisenda, sobre tramitació anticipada d'expedients de despesa, condicionada per tant a l'aprovació de crèdit adequat i suficient en l'exercici 2002.
  
Una vegada publicada la Llei 10/2001, de 27 de desembre, de Pressupostos de la Generalitat Valenciana per a l'exercici 2002 (DOGV núm. 4.158, de data 31 de desembre de 2001), de conformitat amb el que estableix la disposició addicional de l'Ordre de 22 de novembre de 2001, de convocatòria de les beques mencionades, i en virtut de les competències conferides per l'article 47.11 del Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, del Consell de la Generalitat Valenciana,
  
Ordene
  
Article 1
  
Donar publicitat de la línia de subvenció i el crèdit pressupostari que finançaran les beques regulades per l'Ordre de 22 de novembre de 2001, de la Conselleria d'Economia, Hisenda i Ocupació, i que es descriu a continuació:
  
- Denominació: beques de formació.
  
- Línia de subvenció: T3046.
  
- Consignació pressupostària: cent vint-i-quatre mil sis-cents cinquanta euros (124.650 euros).
  
- Programa pressupostari: 321.10 «Administració i coordinació general».
  
- capítol de despesa: IV.
  
- Entitat: SERVEF.
  
Article 2
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València 13 de març de 2002
  
El conseller d'Economia, Hisenda i Ocupació,
  
VICENTE RAMBLA MOMPLET
  
Conselleria de Cultura y Educación